‏8 בספטמבר 2016

**לחברת פגסוס ולמדריך אברהם טורקיה**

ברצוני להודות בשמי כרמלה שאטי ובשם כל הקבוצה למדריך אברהם טורקיה על ההדרכה האיכותית לקבוצת המטיילים לנסיעתנו לטיול לקרואטיה וסלובניה בתאריך 30.8.16 עד 6.9.16.

אחד המרכיבים להצלחה של טיול הוא הידע והניסיון של המדריך. הקבוצה שלנו התברכה במדריך עם ניסיון וידע רב אודות האתרים שטיילנו בהם. איכות הדרכתו וקולו המרגיע תרמו להצלחה של הטיול, בסופו של דבר.

ממה שראינו בטיול למדנו שעבודתו של מדריך טיולים שהולך לבלות 8 ימים עם קבוצה של אנשים, דורשת כישורים מגוונים כדי שהטיול יצליח. נוסף על כישורי ההתמצאות במרחב ובזמן, שהם ממהותו המקצועית של מדריך המטייל בעולם, נדרש כשרון ארגון כדי לעמוד בלוח הזמנים האינטנסיבי של מסלול הטיול, כישורים דיפלומטיים ופסיכולוגיים כדי לאפשר לכל פרט בקבוצה ליהנות ככל האפשר, וכדי לפתור בעיות שצצות בשטח.

אברהם המדריך חשף יחס אנושי ומכבד אל כל אחד ואחד מחברי הקבוצה, ובזכות התנהלותו ניתן לומר שהטיול הצליח, בעיקר מעורר רושם הוא הידע הרחב שלו וההשכלה בתחומים מגוונים במקומות והאתרים שבהם ביקרנו.

עיקר החוויה שלנו היא מכך שכל הקבוצה התגבשה ונוצרו חברויות בין כולם כמשפחה אחת כפי שדאג המדריך להחדיר לנו מתחילתו של הטיול ועד סופו.

בשמי ושם כל הקבוצה כולה, מודים לאברהם מקרב לב על יחס אישי, סבלנות וסובלנות אין קץ, על דאגה וארגון ללא לאות לפרט ולכלל הקבוצה, על נועם הליכתו, חיוכים, שירים, סיפורים מעניינים וכמובן הבדיחות, ובעיקר על ההדרכה האיכותית שזכינו לה ממנו, וננצור עוד זמן רב את החוויות ממראות הטיול שאברהם הדרך.

**באהבה גדולה, מכל חברי הקבוצה.**